CELEX: 
Language: hu
Date: 2017-07-27 00:00:00
Title: A BIZOTTSÁG (EU) .../... VÉGREHAJTÁSI RENDELETE a 2014/53/EU irányelv 10. cikkének (10) bekezdésében meghatározott információk megadásának módjáról

A BIZOTTSÁG (EU) .../... VÉGREHAJTÁSI RENDELETE
            
            
               (2017.7.20.)
            
            
               a 2014/53/EU irányelv 10. cikkének (10) bekezdésében meghatározott információk megadásának módjáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről szóló 2014. április 16-i 2014/53/EU európai parlamenti és tanácsi irányelvre
                  1
               , és különösen annak 10. cikke (10) bekezdésére, valamint 45. cikke (2) bekezdésére,
            
            
               mivel:
            
            
               (1)A 2014/53/EU irányelv 10. cikkének (10) bekezdése úgy rendelkezik, hogy az üzembe helyezésre vonatkozó korlátozások vagy a használat engedélyezésére vonatkozó követelmények esetén a csomagoláson feltüntetett információ elegendő kell, hogy legyen azon tagállam vagy valamely tagállam azon földrajzi területének azonosítására, ahol az üzembe helyezésre vonatkozó korlátozások vagy a használat engedélyezésére vonatkozó követelmények vannak érvényben, és ezeket az információkat a rádióberendezés használati utasításában ki kell egészíteni.
            
            
               (2)A 2014/53/EU irányelv 10. cikkének (10) bekezdése értelmében a Bizottság végrehajtási jogi aktusokat fogadhat el a 10. cikk (10) bekezdésében meghatározott információk megadásának módjáról.
            
            
               (3)Ezeket a végrehajtási jogi aktusokat az 2014/53/EU irányelv 45. cikkének (2) bekezdésében említett tanácsadó bizottsági eljárás keretében fogadják el.
            
            
               (4)Az ebben a rendeletben előírt intézkedések összhangban vannak a 2014/53/EU irányelv 45. cikke alapján létrehozott távközlési megfelelőségértékelési és piacfelügyeleti bizottság véleményével.
            
            
               ELFOGADTA EZT A RENDELETET:
            
            
               1. cikk
            
            
               E rendelet megállapítja a 2014/53/EU irányelv 10. cikkének (10) bekezdésében meghatározott információk megadásának módját, és csak olyan rádióberendezésekre vonatkozik, amelyek legalább egy tagállamban üzembe helyezésre vonatkozó korlátozások vagy a használat engedélyezésére vonatkozó követelmények hatálya alá esnek.
            
            
               2. cikk
            
            
               (1) Ha egy rádióberendezésre a 2014/53/EU irányelv 10. cikkének (10) bekezdése szerinti, az üzembe helyezésre vonatkozó korlátozások vagy a használat engedélyezésére vonatkozó követelmények vonatkoznak, a rádióberendezés csomagolásán láthatóan és olvashatóan fel kell tüntetni:
            
            
               a)az I. mellékletben meghatározott piktogramot; vagy
            
            
               b)a „korlátozások vagy követelmények” szavakat egy olyan nyelven, amelyet az érintett tagállamok meghatározása szerint a végfelhasználók könnyen megértenek, valamint ezt követően azon tagállamoknak a II. mellékletben előírt rövidítését, ahol a korlátozások vagy követelmények érvényben vannak.
            
         
         
            
               (2) Ha egy rádióberendezésre a 2014/53/EU irányelv 10. cikkének (10) bekezdése szerinti, az üzembe helyezésre vonatkozó korlátozások vagy a használat engedélyezésére vonatkozó követelmények vonatkoznak, a rádióberendezés használati utasításában jelezni kell – egy olyan nyelven, amelyet az érintett tagállamok meghatározása szerint a végfelhasználók könnyen megértenek – azon tagállamok és a tagállamokon belül azon földrajzi területek listáját, ahol ilyen korlátozások vagy követelmények érvényben vannak, valamint az egyes tagállamokban és a tagállamokon belüli földrajzi területeken érvényes korlátozások vagy követelmények típusát.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba, és …..[12 months after its entry into force]-tól /-től kell alkalmazni.
            
            
               Az olyan rádióberendezéseket, amelyeket [date: one day before the entry into force of this Regulation] után hoztak forgalomba, és amelyek megfelelnek e rendeletnek, úgy kell tekinteni, mint amelyek megfelelnek a 2014/53/EU irányelv 10. cikke (10) bekezdésének.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.7.20.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  HL L 153., 2014.5.22., 62. o.
               
            
      
    ---documentbreak--- 
      
         
         
            
               MELLÉKLETEK
            
            
               a következőhöz
            
            
               a Bizottság .../.../EU végrehajtási rendelete
            
            
               a 2014/53/EU irányelv 10. cikkének (10) bekezdésében meghatározott információ megadásának módjáról
            
            
               I. MELLÉKLET
            
            
               Piktogram
            
            
               1. A piktogram egy táblázat formáját ölti.
            
            
            
               2. A piktogram magába foglalja a következő jelet:
            
            
               
                  
            
            
               3. A piktogram – a 2. pontban említett jel alatt vagy mellett – feltünteti azon tagállamoknak a II mellékletben előírt rövidítését, ahol az üzembe helyezésre vonatkozó korlátozások vagy a használat engedélyezésére vonatkozó követelmények vannak érvényben.
            
            
            
               4. A piktogramban és annak tartalmában lehetnek eltérések (pl. szín, tömör vagy üres, vonalvastagság), feltéve, hogy az látható és olvasható marad.
            
            
            
               5. Példák a piktogramra:
            
            
                     
                        
                           
                     
                  
               
                     
                        ES
                     
                  
                  
                     
                        LU
                     
                  
                  
                     
                        RO
                     
                  
               
                     
                        CZ
                     
                  
                  
                     
                        FR
                     
                  
                  
                     
                        HU
                     
                  
               
                     
                        SI
                     
                  
                  
                     
                        DK
                     
                  
                  
                     
                        HR
                     
                  
               
               
            
                     
                        
                           
                     
                  
                  
                     
                     
                        BG
                     
                  
                  
                     
                     
                        EE
                     
                  
                  
                     
                     
                        BE
                     
                  
               
         
         
            
            
            
            
            
            
            
            
               
            
            
            
               II. MELLÉKLET
            
            
               Rövidítések
            
            
               A tagállamok rövidítései a következők:
            
            
               Belgium  (BE),  Bulgária  (BG),  Cseh Köztársaság  (CZ),  Dánia  (DK),  Németország  (DE),  Észtország  (EE),  Írország  (IE),  Görögország  (EL),  Spanyolország  (ES),  Franciaország  (FR),  Horvátország  (HR),  Olaszország  (IT),  Ciprus  (CY),  Lettország  (LV),  Litvánia  (LT),  Luxembourg  (LU),  Magyarország  (HU),  Málta  (MT),  Hollandia  (NL),  Ausztria  (AT),  Lengyelország  (PL),  Portugália  (PT),  Románia  (RO),  Szlovénia  (SI),  Szlovákia  (SK),  Finnország  (FI),  Svédország  (SE) és  Egyesült Királyság  (UK).